b'\n_START_ARTICLE_\nCasa dels masovers de la Torroella\n_START_SECTION_\nDescripci\xc3\xb3\n_START_PARAGRAPH_\nEl Mas la Torroella compr\xc3\xa8n un gran complex arquitect\xc3\xb2nic: la casa senyorial, la casa dels masovers i un gran nombre de pallisses. La casa dels masovers possiblement \xc3\xa9s m\xc3\xa9s antiga que la gran casa pairal. Va \xc3\xa9sser bastida amb pedra volc\xc3\xa0nica i carreus ben escairats als angles de la casa i les obertures. De planta rectangular est\xc3\xa0 formada pels baixos i dos pisos. Ha sofert algunes remodelacions posteriors per\xc3\xb2 no s\'ha desfigurat la seva f\xc3\xa0brica del segle XVIII.\n_START_SECTION_\nHist\xc3\xb2ria\n_START_PARAGRAPH_\nLa primera not\xc3\xadcia hist\xc3\xb2rica de la Vall de Cellent la trobem al diploma de Llu\xc3\xads "El Tartamut", rei de Fran\xc3\xa7a, l\'any 880; al Concili de Troies va estendre les terres de Cellent al monestir de Banyoles i al seu abat. Les possessions seran confirmades posteriorment pels papes Benet VIII (1017), Urb\xc3\xa0 II (1097) i Alexandre (1175). La parr\xc3\xb2quia de Sant Vicen\xc3\xa7 de Cellent no va passar a la baronia de Santa Pau fins a l\'any 1392. Va adquirir-la el bar\xc3\xb3 Hug al rei Joan II, venda que despr\xc3\xa9s, al cap d\'un any, confirmaria el rei Mart\xc3\xad.'